Pelusios

Pelusios ialah genus kura-kura berleher sisi  dari Afrika. Terdiri daripada 20 spesies dan  salah satu kura-kura dari order Testudines.

Etimologi
Perkataan Pelusios berasal dari bahasa Latin yang bermaksud "lumpur" atau "tanah liat", berdasarkan perlakuan kura-kura ini mencari makanan dan menanam dirinya di dalam lumpur.

Nama biasa
Nama biasa genus Pelusios termasuklah kura-kura berengsel (hinged terrapins),Branch, Bill. 2004. Field Guide to Snakes and Other Reptiles of Southern Africa. Sanibel Island, Florida: Ralph Curtis Books. 399 pp. . (Genus Pelusios, p. 46). dan Kura-kura Lumpur Afrika.

Taksonomi
Hanya sesetengah spesies yang berjaya dikenalpasti. Taksonomi genus ini sering diragui, kerana mempunyai pelbagai variasi tempatan.  Sesetengah spesies, terutamanya di kawasan terasing atau populasi yang sedikit, perlu diberikan perhatian kerana mengalami kepupusan akibat ditangkap oleh masyarakat asli tempatan.

Taburan
Dijumpai sepanjang kawasan Sub-Sahara Afrika, Madagascar, São Tomé,dan Kepulauan Seychelles. Mereka juga diperkenalkan ke Kepulauan Lesser Antilles.

Ciri-ciri
Pelusios nanus bersaiz kecil iaitu 12cm sahaja, manakala Pelusios sinuatus pula 46cm panjang. Spesies-spesies yang lain berukuran purata 20 ke 30cm. Bentuk cangkerang belakangnya (karapas) lonjong, sedikit melengkung, dan plastron (cangkerang perut) pula besar serta mempunyai engsel (hinged) yang membezakan mereka dengan kura-kura dari genus Pelomedusa. Plastronnya terdiri daripada plastral dan mesoplastron bagi menyokong tulang rusuk pada setiap karapas. Karapasnya terdiri daripada 11 pasang periferal bersutur di sekeliling leher tanpa tulang belakang. Bentuk kepalanya lebar dan hampir rata. Wajah “senyuman” terbentuk apabila rahangnya tertutup. Tengkoraknya tidak mempunyai tulang epipterigoid.

Biologi
Kura-kura ini bersifat semi-akuatik atau akuatik sepenuhnya. Biasanya mereka berada di dasar air yang bergerak seperti sungai. Mereka sering dilihat di kawasan tasik, paya atau tempat-tempat berair. Haiwan ini juga bersifat maging, makanannya terdiri daripada haiwan artropoda, ulat, dan pelbagai haiwan kecil yang boleh dijumpai di dasar-dasar tasik atau habitat mereka. Mereka tidak melakukan hibernasi dalam lumpur pada musim kemarau; sebaliknya, mencari kawasan berair atau lumpur untuk kekal hidup. Haiwan ini menghasilkan 6 hingga 18 biji telur, bergantung kepada saiz kura-kura betina. Tempoh masa pengeraman telur ialah dari 8–10 minggu. Kariotipnya ialah 2N = 34 dengan 22 makrokromosom dan 12 mikrokromosom.  
Analisis mitokondrial DNA menunjukkan sekumpulan genus Pelomedusa dari selatan adalah Parafiletik dari Pelusios. Bukti fosil menyatakan genus ini berevolusi sebelum zaman Miocene akhir.

Spesies
Terbahagi kepada dua kumpulan berdasarkan morfolgi cangkerang. Kumpulan "adansonii" (juga dikenali sebagai "kumpulan gabonensis" atau "kumpulan adansonii-gabonensis") merangkumi P. adansonii, P. broadleyi, P. gabonensis, P. marani, dan P. nanus. Spesies dari "kumpulan adansonii" mempunyai skut abdominal yang lebih pendek berbanding lobus plastral hadapan memanjang, serta penyambung yang pendek antara karapas dan plastron. Manakala spesies-spesies yang lain mempunyai skut abdominal lebih panjang serta penyambung antara karapas dan plastron yang lebih panjang. Mereka juga dikelaskan sebagai "kumpulan subniger".  Spesies dari "kumpulan subniger" menunjukkan pergerakan lebih besar pada lobus plastral hadapan berbanding "kumpulan adansonii".

Spesies dari genus Pelusios merangkumi:The Reptile Database. www.reptile-database.org.

P. adansonii (Schweigger, 1812) - Kura-kura Lumpur Adanson
P. bechuanicus V. FitzSimons, 1932 - Kura-kura Lumpur Okavango
P. broadleyi Bour, 1986 - Kura-kura Lumpur Turkana
P. carinatus Laurent, 1956 - Kura-kura Lumpur Jungkir Afrika
P. castaneus (Schweigger, 1812) - Kura-kura Lumpur Afrika Barat 
P. castanoides Hewitt, 1931 - Kura-kura Lumpur Perut Kuning
P. c. castanoides Hewitt, 1931
P. c. intergularis Bour, 1983
P. chapini Laurent, 1965Bruce G. Marcot, "Two Turtles from Western Democratic Republic of the Congo:  Pelusios chapini and Kinixys erosa." Includes photos. - Kura-kura Lumpur Afrika Tengah
P. cupulatta Bour & Maran, 2003 - Kura-kura Lumpur Ivory Coast
P. gabonensis (A.H.A. Duméril, 1856) - Kura-kura Lumpur Hutan Afrika
P. marani Bour, 2000
P. nanus Laurent, 1956 - Kura-kura Lumpur Kerdil Afrika
P. niger (A.M.C. Duméril & Bibron, 1835) - Kura-kura Lumpur Hitam Afrika Barat
P. rhodesianus Hewitt, 1927 - Kura-kura Lumpur Variable
P. seychellensis (Siebenrock, 1906) (sinonim dengan P. castaneus)
P. sinuatus A. Smith, 1838 - Kura-kura Lumpur Bergerigi
P. subniger (Lacépède, 1789) - Kura-kura Lumpur Hitam Afrika Timur
P. s. subniger (Lacépède, 1789)
P. s. parietalis Bour, 1983
P. upembae Broadley, 1981 - Kura-kura Lumpur Upemba
P. williamsi Laurent, 1965 - Kura-kura Lumpur Williams
P. w. williamsi Laurent, 1965
P. w. laurenti Bour, 1984
P. w. lutescens Laurent, 1965

Status
Berdasarkan kajian lapangan, wujud 50% pengurangan populasi kura-kura Seychelles, yang merangkumi pelbagai spesies Pelusios. Seychelles dianggap kawasan biodiversiti terbaik, kerana ia adalah kawasan yang kaya dengan sumber alam dan menjadi simpanan terbesar pelbagai spesies flora dan fauna. Spesies-spesies ini terancam disebabkan ancaman sisa kumbahan, pemburuan haram, dan kepupusan habitat.  Kebanyakan kemusnahan habitat disebabkan oleh perbuatan manusia seperti pembangunan tak terkawal, terutamanya di kawasan kepulauan granit, Seychelles. Namun terdapat usaha pemuliharaan semula, seperti yang dilakukan terhadap subspesies, Pelusios subniger parietalis untuk menambahkan populasi mereka di Pulau Frégate.
Pemanasan Global juga menjadi ancaman terhadap biodiversiti.Thomas CD, Cameron A, Green RE, Bakkenes M, Beaumont LJ, Collingham YC, Erasmus BFN, de Siqueira MF, Grainger A, Hannah L, Hughes L, Huntley B, van Jaarsveld AS, Midgley GF, Miles L, Ortega-Huerta MA, Peterson AT, Phillips OL, Williams SE. 2004. "Extinction risk from climate change". Nature 427: 145–148. Perubahan cuaca ini mampu mempengaruhi populasi dan kemandirian spesies terutamanya melibatkan struktur ekosistem, dan tahap endemik spesies ini. Beberapa kajian telah dilakukan dan mendapati bahawa Afrika adalah benua yang dianggap paling terancam.Hulme M. 1996. Climate Change and Southern Africa: an Exploration of Some Potential Impacts and implications in the SADC. Norwich: United Kingdom: WWF International and Climate Research Unit, UEA. 104 pp. Pemanasan global mengakibatkan kemusnahan banyak flora dan fauna terutamanya di kawasan berkepulauan seperti Seychelles. Spesies tempatan seperti  Pelusios menghadapi ancaman teruk kerana julat kawasan habitat dan ekologinya yang terlalu kecil.

Rujukan

Bibliografi

Caldwell, Analee; Vitt, Laurie. (2008). Herpetology. Waltham, Massachusetts: Academic Press. Print.
Wagler J. 1830. Natürliches System der AMPHIBIEN, mit vorangehender Classification der SÄUGTHIERE und VÖGEL. Ein Beitrag zur vergleichenden Zoologie. Munich, Stuttgart and Tübingen: J.G. Cotta. vi + 354 pp. + one plate. (Pelusios, new genus, p. 137). (in German and Latin).

Pautan luar

ARKive - images and movies of the East African black mud turtle (Pelusios subniger) 

Category:Pelusios
Category:Reptilia Afrika
Category:Genus Kura-kura
Category:Penamaan Taksa oleh Johann Georg Wagler